-Իմ անձնական կարծիքն եմ ասում, ոչ թե վարչության պաշտոնական դիրքորոշումը՝ խնդիրը հետևյալն է, որ մեր նախընտրական ցուցակները պետք է կազմված լինեն ոչ թե դաշինքային կարգով, այլ բաց լինեն հանրության համար: Մենք պետք է ՔՊ-ի ցուցակում ներգրավենք այն մարդկանց, ովքեր ունեն ներուժ, ցանկություն, պատրաստակամություն մասնակից դառնալու փոփոխություններին, ովքեր հեղափոխության արժեքների կրողն են: Եթե մենք դաշինքով գնանք ընտրությունների, դա նշանակում է, որ մեր ցուցակը հիմանակում բաղկացած է լինելու այդ կուսակցությունների անդամներից, նաև կարող է պատահել, որ մենք չհամընկնենք մեր արժեքային համակարգով, գաղափարներով և այլն: Դա իմ անձնական մոտեցումն է: Մենք՝ որպես կառավարող ուժ, այս պահին հանրային մեծ աջակցություն ենք վայելում, և պարտավոր ենք մեր ցուցակներում ներառել մարդկանց, ովքեր իսկապես պատրաստ են այդ մեծ պատասխանատվության բեռը վերցնելու՝և՛ ավագանիում, և՛ խորհրդարանում, և՛ կառավարությունում: